
RESPUBLIKINIO IKIMOKYKLINIO IR BENDROJO UGDYMO ĮSTAIGŲ
SPECIALIŲJŲ PEDAGOGŲ IR MOKYTOJŲ PROJEKTO
„SMALSUČIŲ EKRANAS“ NUOSTATAI


I SKYRIUS
BENDROSIOS NUOSTATOS

1. Respublikinio ikimokyklinio ir bendrojo ugdymo įstaigų specialiųjų pedagogų ir mokytojų projekto „Smalsučių ekranas“ (toliau - Projekto) nuostatai reglamentuoja Projekto tikslą, uždavinius, dalyvius, organizavimo ir dalyvavimo tvarką.
2. Informacija apie Projektą ir Projekto nuostatai skelbiami Šiaulių lopšelio-darželio ,,Dainelė“ internetinėje svetainėje ir socialinio tinklapio „Facebook“ paskyroje bei grupėse: „Logopedai - specialieji pedagogai“, „Specialieji pedagogai“, „Specialiojo pedagogo užrašai“, „Auklėtoja auklėtojai (idėjos, darbeliai, pamokėlių planai)“, „Auklėtoja auklėtojai (darbeliai, renginiai, mokymai, planai)“, „Auklėtojų kambarys“, „Ikimokyklinuko ir pradinuko pasaulis“, „Priešmokyklinis ir pradinis ugdymas“, „Specialiųjų pedagogų ir logopedų namučiai“, „Šarangė Varangė – pagalbos mokiniui specialisto puslapis“.

II SKYRIUS
TIKSLAS IR UŽDAVINIAI

3. Projekto tikslas – skatinti specialiųjų pedagogų ir mokytojų tarpusavio bendradarbiavimą bei profesinį tobulėjimą, kuriant ir taikant skaitmenines interaktyvias mokymo priemones, orientuotas į vaikų pažintinių gebėjimų ugdymą.
4. Projekto uždaviniai:
4.1. skatinti specialiųjų pedagogų ir mokytojų tarpusavio bendradarbiavimą, sudarant sąlygas dalintis gerąja patirtimi kuriant autorinę skaitmeninę interaktyvią mokymo priemonę; 
4.2. tobulinti specialiųjų pedagogų ir mokytojų profesines kompetencijas, susijusias su vaikų pažintinių gebėjimų ugdymu;
4.3. skatinti skaitmeninių interaktyvių mokymo priemonių naudojimą ugdymo procese, siekiant gerinti ugdymo(si) kokybę ir įtrauktį;
4.4. sukurti bendrą skaitmeninių interaktyvių mokymo priemonių katalogą, prieinamą Projekto dalyviams, siekiant užtikrinti gerosios patirties sklaidą.

III SKYRIUS
DALYVIAI

5. Dalyviai – specialieji pedagogai ir mokytojai, dirbantys su ikimokyklinio ir priešmokyklinio amžiaus vaikais.

IV SKYRIUS
ORGANIZAVIMO IR DALYVAVIMO TVARKA

6. Projekto organizatorius – Šiaulių lopšelis-darželis „Dainelė“, Dainų g. 28, LT-78329 Šiauliai, Tel. Nr. (0 41) 552 873, el. p. dainele@splius.lt.
7. Projektą organizuoja ir koordinuoja Šiaulių lopšelio-darželio „Dainelė“ logopedė-specialioji pedagogė Greta Navickienė ir mokytoja Erika Talakauskaitė. 
8. Projekto trukmė: 2026 m. vasario 12 d. – 2026 m. balandžio 19 d. 
9. Projekto eiga:
9.1. Projekto dalyviai iki kovo 31 dienos sukuria ir kartu su dalyvio anketa (priedas) el. paštu projektas.smalsuciuekranas@gmail.com atsiunčia savo sukurtą skaitmeninę interaktyvią mokymo priemonę (kurtą programomis Microsoft PowerPoint, Canva, Padlet, Wordwall ir pan.), skirtą ikimokyklinio ir priešmokyklinio amžiaus vaikų pažintinių gebėjimų ugdymui; 
9.2. pasibaigus Projektui bus sukurtas bendras skaitmeninių interaktyvių mokymo priemonių katalogas, kuriuo pasidalinsime su Projekto dalyviais.

V SKYRIUS
BAIGIAMOSIOS NUOSTATOS

10. Pateikdamas priemonę Projektui dalyvis patvirtina, kad yra atsiųstos skaitmeninės interaktyvios mokymo priemonės autorius. Už galimus autorinių teisių pažeidimus atsako asmenys, pateikę mokymo priemonę.
11. Mokymo priemonės, pateiktos pasibaigus nurodytam priemonių pateikimo terminui, nebus publikuojamos, o jų autoriai nebus įtraukti į Projekto dalyvių sąrašą.
12. Projekto dalyviams elektroniniu paštu bus išsiųsta Šiaulių lopšelio-darželio
„Dainelė“ metodinė pažyma apie dalyvavimą Projekte. 
13. Organizatoriai pasilieka teisę atsiųstas mokymo priemones ir jų aprašymus neatlygintinai naudoti Projekto viešinimo tikslais, publikuoti juos viešai, nurodant autorines teises.
14. Kilus klausimams kreiptis elektroniniu paštu projektas.smalsuciuekranas@gmail.com
________________________________________


Respublikinio ikimokyklinio ir bendrojo ugdymo įstaigų specialiųjų pedagogų ir mokytojų projekto
„Smalsučių ekranas“ nuostatų priedas



DALYVIO ANKETA 


	Ugdymo įstaigos pavadinimas
	

	Pedagogo vardas, pavardė, el. paštas, telefono numeris
	

	Pareigybė, kvalifikacinė kategorija
	

	Mokymo priemonės pavadinimas
	

	Rekomenduojamas ugdytinių amžiaus tarpsnis
	

	Mokymo priemonės tikslas, trumpas aprašymas
	



     * dalyvio anketą (priedas) prašome užpildyti 12 dydžio Times New Roman šriftu

